**Pályázati felhíVÁS
Sporttevékenység támogatása**

**SP-24**

Tapolca város 2024. évi költségvetéséről, a végrehajtásával kapcsolatos egyes szabályokról szóló 8/2024. (II.28.) önkormányzati rendelet 7. mellékletének 11. jogcím Működési célú támogatások államháztartáson kívülre, Városi tömeg- és versenysport támogatása előirányzat terhére Tapolca Város Önkormányzata pályázatot hirdet a városi diák-, szabadidő- és versenysport támogatására.

**1. A pályázat célja:**

A városi diák-, szabadidő- és versenysporttal foglalkozó szervezetek működésének elősegítése, az eredményesség fokozása.

**2. A rendelkezésre álló keretösszeg:**

A pályázatok támogatására rendelkezésre álló keretösszeg 25.000 eFt, azaz Huszonöt millió forint.

**3. A pályázaton igényelhető támogatás:**

A pályázott támogatás mértéke sportszervezetenként, illetve egyesület esetében szakosztályonként Tapolca Város Testnevelés és Sportkoncepciója alapján nem haladhatja meg a sportszervezet vagy egyesületi szakosztály éves működési költségvetésének 75 %-át.

A támogatás vissza nem térítendő pénzbeli támogatás, melynek folyósítása egy vagy több részletben, előfinanszírozás formájában történik. A pályázaton elnyert támogatási összeg kizárólag a sportszervezet/egyesület/szakosztály működéséhez szükséges költségekre fordítható. Működési kiadásnak csak az a költség tekinthető, amely az **alapító okiratban meghatározott célok megvalósítását közvetlenül szolgálja**.

**4. Pályázati feltételek:**

Pályázati támogatást csak azon sportszervezetek/egyesületek, egyesületben működő szakosztályok igényelhetnek:

* melyeket az illetékes bíróság legkésőbb a tárgyévet megelőző évben bejegyzett, nyilvántartásba vett és alapszabályuknak, illetve alapító okiratuknak megfelelő tevékenységüket ténylegesen folytatnak,
* bejegyzett tapolcai székhellyel rendelkeznek,

- az előző évi támogatással hiánytalanul elszámoltak,

- saját helyi sportágfejlesztési programját a Humán Bizottság jóváhagyta

- a pályázati adatlapon megadja a sportszervezet szakosztályonkénti taglétszámáról, a tagok korosztályonkénti megoszlásáról, az előző évi eredményekről szóló adatokat (feltüntetve a heti edzésszámot és azok helyszíneit, DSK-k esetében a sportkörben, és azok szakosztályaiban aktívan, és rendszeresen sportolók számát, eredményeit, a foglalkoztatott edzők nevét, sportszakmai végzettségüket)

- új sportegyesület, szakosztály esetén két lezárt gazdasági éveredményes működése

- nyilatkozatot tesznek arra vonatkozóan, hogy Tapolca Város Önkormányzata és az általa fenntartott közművelődési- és sportfeladatokat ellátó intézményei felé nincs 30 napon túli tartozása

- **a NAV által kiállított köztartozásmentes igazolást** (NAV nullás igazolás)

A pályázat benyújtásával egyidejűleg a pályázó tudomásul veszi, hogy elutasítás esetén semmiféle kötelezettség nem terheli a pályázat kiíróját.

Támogatás csak a 2024. évben felmerülő működési kiadásra igényelhető. Az elnyert pályázati összegek felhasználásáról legkésőbb 2024. december 15. napjáig kell elszámolni.

**5. A pályázatnak tartalmaznia kell az alábbiakat:**

* a pályázó nevét, címét, adószámát, képviselő nevét, elérhetőségét, a bírósági nyilvántartásba vétel számát,
* a pályázó pénzintézetének megnevezését, számlaszámának megjelölését,
* az igényelt támogatás összegét,
* a pályázó nyilatkozatát a pályázati feltételek elfogadásáról,
* az egyesület/szakosztály tagjainak számát, az előző évben elért eredményeket
* az előző év gazdálkodási tevékenységének számszerűsített adatait
* az adott évre ütemezett várható kiadások és bevételek összegét, összetételét
* az önkormányzattól kért támogatás összegét, felhasználás tervét,
* a pályázó által szervezett rendezvényeket, azok látogatottságát,
* várható hazai és nemzetközi versenyeken való részvételi tervet,
* a sportszervezet által használt létesítmények helyzetét.

**6. Pályázatkezelő:**

Tapolca Város Önkormányzata
8300 Tapolca, Hősök tere 15.

**7. A pályázat benyújtása:**

Beadási határidő: 2024. március 28. 16:00 óra.

A pályázatokat az alábbi címre kérjük beküldeni:

Tapolcai Közös Önkormányzati Hivatal, Önkormányzati és Igazgatási Iroda

8300 Tapolca, Hősök tere 15.

A pályázatot személyesen kizárólag az Önkormányzati és Igazgatási Irodán, legkésőbb a beadási határidő napján 16.00 óráig lehet beadni.

A benyújtott pályázatnak tartalmaznia adatlapot és programűrlapot.

A pályázatot két elkülönített példányban, de egy borítékban kell benyújtani.

**8. A pályázat elbírálása**

Az érvényes pályázatok a pályázati határidő lejártától számított 30 napon belül elbírálásra kerülnek.

Az elbírálás szempontjai:

a) a sportszervezet tagdíjat rendszeresen fizető taglétszáma, nyilvántartott, igazolt sportolóinak száma,

b) a sportszervezet éves költségvetése, ezen belül a tagdíjbevétel mértéke,

c) a sportszervezet által használt létesítmények helyzete és fenntartási költsége a költségvetésben, különös figyelemmel az önkormányzati tulajdonra,

d) a szabadidő- és diáksport feltételeinek biztosítása, utánpótlás-nevelés,

e) a sportszervezet nemzetközi versenyekkel összefüggő kötelezettségei,

f) a hazai és nemzetközi eredményesség, és

g) a saját szervezésű sportrendezvények látogatottsága.

**9. A pályázati csomag:**

A pályázati felhívás, pályázati adatlap, programűrlap letölthető a [www.tapolca.hu](http://www.tapolca.hu) honlapról.

**10. Pályázati tanácsadás:**

A pályázatokkal kapcsolatban Kovács Aliz a Tapolcai Közös Önkormányzati Hivatal 511-150/254-es telefonszámán vagy előre egyeztetett időpontban személyesen nyújt információt.

Tapolca, 2024. március 6.

 dr. Décsey Sándor sk.

 Humán Bizottság elnöke